ऑक्लाहामा सिटी. करीब दो सप्ताह से भी कम समय में टोरनेडो तूफान में सेंट्रल ऑक्लाहामा में वापसी की है। इस तूफान की चपेट में आए एक मां-बच्चे की मौत हो गई। इसका सबसे ज्यादा प्रभाव उपनगरीय इलाके मूरे में देखा गया है।
शनिवार को उत्तरपूर्व में तूफान प्रणाली द्वारा टोरनेडो पर नजर रखी जा रही है। राष्ट्रीय मौसम सेवा ने कहा है कि इलिनोइस और मिसोरी इलाके में तूफान सक्रिय हुआ है और वहां सबसे ज्यादा खतरा है।
इससे पहले गर्वनर जे निक्सन ने राज्य में आपातकाल की घोषणा की थी। 11 दिन पहले भी टोरनेडो तूफान की वापसी हुई थी। इसकी ट्विस्टर रैंक ईएफ5 आंकी गई थी। यह रैंक सबसे ज्यादा ताकतवर होती है। उस दौरान अकेले में मूरे में 24 लोगों की मौत हो गई।
ऑक्लाहामा हाइवे पेट्रोल के प्रवक्ता के मुताबिक, शहर से 40 किमी पश्चिम में मां-बच्चे की मौत शुक्रवार को हुई थी। वे लोग यात्रा पर थे, तेज हवाओं ने उनके गाड़ी को पलटा दिया। खतरे को ध्यान में रखते हुए राज्यों के बीच में मार्गो को बंद कर दिया है। रास्ते में कई दुर्घटनाओं और लोगों के घायल होने की खबर आ रही है।
hin_Deva hin_Deva hin_Deva hin_Deva